CELEX: 31979R2279
Language: el
Date: 1979-10-17 00:00:00
Title: Κανονισμός (ΕΟΚ) αριθ. 2279/79 της Επιτροπής της 17ης Οκτωβρίου 1979 περί δυνατότητος λύσεων συμφωνητικών μακροπροθέσμου αποθεματοποιήσεως για συμπυκνωμένα γλεύκη σταφυλής

Avis juridique important

|

31979R2279

Κανονισμός (ΕΟΚ) αριθ. 2279/79 της Επιτροπής της 17ης Οκτωβρίου 1979 περί δυνατότητος λύσεων συμφωνητικών μακροπροθέσμου αποθεματοποιήσεως για συμπυκνωμένα γλεύκη σταφυλής  

Επίσημη Εφημερίδα αριθ. L 262 της 18/10/1979 σ. 0020 - 0020 Ελληνική ειδική έκδοση: Κεφάλαιο 03 τόμος 26 σ. 0167 

ΚΑΝΟΝΙΣΜΟΣ (ΕΟΚ) αριθ. 2279/79 ΤΗΣ ΕΠΙΤΡΟΠΗΣ της 17ης Οκτωβρίου 1979 περί δυνατότητος λύσεων συμφωνητικών μακροπροθέσμου αποθεματοποιήσεως για συμπυκνωμένα γλεύκη σταφυλήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς(1), όπως τροποποιήθηκε από τον κανονισμό (ΕΟΚ) αριθ. 1303/79(2), και ιδίως τα άρθρα 8 παράγραφος 8 και 9 παράγραφος 5,  Εκτιμώντας:  ότι το άρθρο 11α του κανονισμού (ΕΟΚ) αριθ. 2015/76 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 2278/79(4), καθορίζει τους όρους κατά τους οποίους είναι δυνατόν να λυθούν τα συμφωνητικά μακροπρόθεσμου αποθεματοποιήσεως  για τα συμπυκνωμένα γλεύκη σταφυλής- ότι ο τρυγητός της περιόδου 1978/1979 είναι σχετικά πρώιμος και συνεπώς ο εμπλουτισμός όταν είναι αναγκαίος πρέπει να γίνει πριν λήξει το μεγαλύτερο μέρος των συμφωνητικών μακροπροθέσμου αποθεματοποιήσεως συμπυκνωμένων γλευκών σταφυλής- ότι ως εκ τούτου  είναι σκόπιμο να δοθεί η δυνατότητα λύσεως των συμφωνητικών που αναφέρονται στο άρθρο 11α του εν λόγω κανονισμού.  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρήσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Δίδεται η δυνατότητα λύσεως των συμφωνητικών μακροπροθέσμου αποθεματοποιήσεως συμπυκνωμένων γλευκών σταυφυλής, που αναφέρεται στο άρθρο 11α του κανονισμού (ΕΟΚ) αριθ. 2015/76.  2. Τα συμφωνητικά αποθεματοποιήσεως που αναφέρονται στην παράγραφο 1, θα λυθούν κατόπιν αιτήσεως των ενδιαφερομένων παραγωγών.   Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 8η Οκτωβρίου 1979.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 17 Οκτωβρίου 1979.  Για την Επιτροπή Finn GUNDELACH Αντιπρόεδρος  (1) ΕΕ αριθ. N 54 της 5.3.1979, σ. 1.(2) ΕΕ αριθ. N 162 της 30.6.1979, σ. 28.(3) ΕΕ αριθ. Ν 221 της 14.8.1976, σ. 20.(4) ΕΕ αριθ. Ν 262 της 18.10.1979, σ. 19.